

	
[image: ]
HRVATSKA POLJOPRIVREDNA KOMORA
Ulica grada Vukovara 78,  10116 Zagreb,  HRVATSKA
Tel: +385 (01) 6109 809   
komora@komora.hr   www.komora.hr
OIB:  70354371893




 			 
 									 



Zagreb, 18. rujna, 2026. godine						


ODBOR ZA MLADE HPK  



Predmet: Zapisnik_1. Konstituirajuća sjednica Odbora za mlade HPK 

Popis prisutnih:

Petar Jelić
Dejan Tomašević
Petar Turkalj
Ivan Sarić

Ostali prisutni iz HPK: Kristina Koret


Prva konstituirajuća sjednica Odbora za mlade Hrvatske poljoprivredne komore održala se 16. rujna, 2026. godine s početkom u 13 sati uživo u prostorijama Hrvatske poljoprivredne komore, Ulica grada Vukovara 78, 10000 Zagreb.

Dnevni red je bio slijedeći:

1.	Konstituiranje Odbora
2.	Izbor predsjednika Odbora 
Kandidirani članovi:

Petar Jelić
Ivan Majica
Marko Đalok
Nikola Malkoč
Božo Ukić
David Miser

3.	Izbor zamjenika predsjednika Odbora
4.	Aktualna situacija u sektoru 
5.         Aktivnosti sektora za period do kraja 2026. godine





Zapisnik

1. Konstituiranje Odbora

Sjednica Odbora za mlade započela je 16. rujna 2026. godine u 13:50 sati.
Na početku sjednice provedeno je predstavljanje članova i kandidata Odbora za mlade.
U rad Odbora dodatno se priključio gospodin Petar Turkalj, predstavnik OPG-a s područja Općine Rakovica.
Predstavljeni su sljedeći članovi i kandidati:
· Petar Jelić – bavi se stočarstvom na području Splitsko-dalmatinske županije te ima vlastitu tvrtku. Kao jedan od najvećih problema u sektoru istaknuo je administraciju i papirologiju te potrebu za zajedničkim radom na rješavanju problema.
· Dejan Tomašević – bavi se stočarstvom i uzgojem aronije. Magistar je ekonomije te već 11 godina vodi OPG na području Općine Dvor. Istaknuo je želju za pružanjem pomoći mladima u poljoprivrednom sektoru.
· Ivan Šarić – dolazi s područja Općine Promina. Bavi se govedarstvom, posjeduje siranu te uzgaja približno 100 ovaca i krava.
· Petar Turkalj – predstavnik OPG-a s područja Općine Rakovica. Na gospodarstvu ima približno 100 goveda, vlastitu siranu te koristi 12–13 ha krških pašnjaka.

U okviru predstavljanja članova i kandidata istaknuta je potreba za zajedničkim radom na rješavanju problema mladih poljoprivrednika i stočara.

2. Izbor predsjednika Odbora

Proveden je izbor predsjednika Odbora za mlade. Od šest kandidiranih predsjednika, samo jedan se pojavio na sjednici Odbora za mlade – Petar Jelić. Ostali kandidati nisu mogli prisustvovati sjednici te su time povukli svoju kandidaturu. Izbor Petra Jelića kao predsjednika Odbora za mlade je jednoglasno usvojen.

3. Izbor zamjenika predsjednika Odbora

Budući da u Odboru nema mnogo članova, novoizabrani predsjednik je predložio da ostali članovi sami izraze tko bi želio biti zamjenik. Gospodin Dejan Tomašević javio se za funkciju zamjenika predsjednika Odbora te također jednoglasno odobren.

4. Aktualna situacija u sektoru

U okviru rasprave o aktualnoj situaciji u sektoru poljoprivrede, s naglaskom na mlade poljoprivrednike i stočarstvo, istaknuti su sljedeći problemi:

4.1. Definicija mladih poljoprivrednika i uvjeti natječaja

Raspravljalo se o problemu definiranja mladih poljoprivrednika, odnosno o potrebi jasnijeg određivanja tko se smatra mladim poljoprivrednikom i kako se ta definicija primjenjuje u okviru natječaja i mjera.
Istaknuto je da se kroz intervenciju 73.10. mogu ostvariti bodovi za mlade poljoprivrednike, no naglašena je potreba za preispitivanjem uvjeta i kriterija samog financiranja.
Također je istaknuta problematika rigoroznih kontrola u pojedinim regijama koje dodatno otežavaju provedbu mjera i poslovanje mladih poljoprivrednika.



4.2. Administracija i evidencije goveda

Kao jedan od ključnih problema u sektoru istaknuto je ručno vođenje registara goveda.
Naglašena je potreba za digitalizacijom evidencija i uvođenjem jednostavnijeg sustava koji bi poljoprivrednicima olakšao vođenje podataka.
Istaknuto je da se u određenim općinama priznanje digitalno vođenje evidencija (primjerice Excel tablica) te da sve ovisi o pojedinim kontrolorima hoće li je uvažiti kao vjerodostojnu.  S druge strane, u slučaju da bi se uvela takva ili još složenija evidencija, nastao bi i problem nedostatka ljudi, ali i resursa za njegovo korištenje, budući da je većina poljoprivrednika starije životne dobi.
Trebala bi se uvesti sustavna i praktična rješenja koja bi pogodovala i mlađim i starijim poljoprivrednicima.

4.3.  Uvjeti držanja stoke i kontrole

Istaknut je problem vezan uz obvezu ograđivanja stoke čvrstom ogradom.
Prema iznesenim informacijama, takav zahtjev nije jasno propisan zakonom, no poljoprivrednici zbog njega dobivaju sankcije.
Naglašena je potreba za jasnijim i usklađenim pravilima koja bi bila utemeljena na važećim propisima te prilagođena stvarnim uvjetima na gospodarstvima.

4.4. Administrativno opterećenje i dupliranje evidencija

Posebno je istaknuto da se za pojedine evidencije i dokumentaciju često vode dupli papiri, a u nekim slučajevima i više različitih evidencija za istu svrhu ili čak i iste podatke.
Takav način rada stvara dodatno administrativno opterećenje poljoprivrednicima te otežava svakodnevno poslovanje.
Naglašena je potreba za smanjenjem dupliciranja dokumentacije i uspostavom jednostavnijeg sustava koji bi omogućio dostavu i vođenje svih potrebnih podataka na jednom mjestu.

5. Aktivnosti sektora za period do kraja 2026. godine

U okviru dogovora o budućim aktivnostima Odbora za mlade do kraja 2026. godine, predložene su sljedeće aktivnosti:

5.1. Osnivanje komunikacijske grupe
Dogovoreno je osnivanje WhatsApp grupe za članove Odbora za mlade, radi lakše komunikacije, razmjene informacija i zajedničkog rada.

5.2. Prikupljanje prijedloga za izmjene uvjeta i pravilnika
Dogovoreno je da će svaki član Odbora dostaviti predsjedniku svoje prijedloge vezane uz izmjene uvjeta i pravilnika koji se odnose na mlade poljoprivrednike.
Prijedlozi će se objediniti i pripremiti za daljnju raspravu i upućivanje nadležnim institucijama.





5.3. Digitalizacija evidencija i administrativnih postupaka
Kao jedna od aktivnosti sektora istaknuta je potreba za digitalizacijom evidencija, posebno registara goveda, te za pojednostavljenjem administrativnih postupaka.
Predloženo je razmotriti mogućnost digitalnog dostavljanja i pohrane dokumentacije putem Agroneta ili druge odgovarajuće platforme.
Istaknuto je da je potrebno izbjeći dupliciranje posla, odnosno situacije u kojima poljoprivrednici iste podatke moraju dostavljati u više različitih evidencija ili u papirnatom i digitalnom obliku.

5.4. Daljnji rad na problemima mladih poljoprivrednika
Odbor će u narednom razdoblju raditi na prikupljanju konkretnih problema s terena, njihovoj analizi te pripremi prijedloga za poboljšanje uvjeta za mlade poljoprivrednike, neovisno o sektoru.

Poseban naglasak stavljen je na administrativno rasterećenje, jasnije uvjete natječaja i praktičniju provedbu propisa na poljoprivrednim gospodarstvima.


Sjednica je završena u 15.00

Zapisnik je sastavila Kristina Koret

